Credentias del Testes de Jehovah

Le Testes de Jehovah crede que il existe un tote-potente Deo, Jehovah, qui era le creator del universo, e que il ha meravilias intricatemente designate in le universo indicante que un creator suprememente intelligente e potente produceva toto.

 Deo secundo le Testes de Jehovah 

Le presente section monstra partialmente que significa Deo secundo le Testes de Jehovah.

Le Biblia dice que il ha un sol ver Deo, qui ha create tote lo que il ha in le celo e sur le terra. Secundo le Testes de Jehovah, non il es ben inclinar se o precar ante statuas, imagines o symbolos, proque Ille dice que nos debe adorar solo Ille Exodo 20:4, 5. Como Ille ha date nos le vita, nos debe adorar solmente Ille 1 Corinthios 8:5, 6; Revelation 4:11. Ille non dividera su gloria con qualcuno o qualque cosa.  Psalmo 115:4-8; Isaia 42:8. 

Deo porta multe titulos, mais Ille non ha plus que un solo Nomine. Ille se appella Jehovah. In multe Biblias, le Nomine de Deo se reimplacia per titulos como Senior o Deo. Mais quando le Biblia era scribite, le Nomine Jehovah se trovava in illo quasi 7 000 vices.Exodo 3:15; Psalmo 83:18

Le Biblia dice que "Deo es un spirito " Johannes 4:24. Secundo le Testes de Jehovah, isto significa que Jehovah ha un corpore, mais non un corpore como le nostre. Un spirito es un forma de vita multo superior al nostre. Necun homine ha jammais vidite Deo. Jehovah vive in le celos, mais Ille pote vider toto Psalmo 11:4, 5; Johannes 1:18. Le spirito sancte, contrarimente a Deo, non es un persona, mais le fortia active de Deo. Psalmo 104:30

Le Biblia explica que typo de persona es Jehovah. Illo monstra que Su qualitates extraordinari es le amor, le justitia, le sagessa e le potentia Deuteronomio 32:4; Job 12:13; Isaia 40:26; 1 Johannes 4:8. Le Biblia dice que Ille es etiam misericordiose e bon, que Ille pardona, que Ille es generose e patiente, e que nos deberea essayar de imitar Le Ephesios 5:1, 2.

Secundo le Testes de Jehovah, pro cognoscer melior a Deo, un modo es observar le cosas que Ille ha create e reflecter profundemente lo que illos nos face saper. Le creation de Deo nos monstra que Ille ha un grande potentia e un grande sagessa. Nos vide Su amor in toto lo que Ille ha facite Psalmo 19:1- 6; Romanos 1:20. Un altere modo de cognoscer Deo melior es studiar le Biblia. In le Biblia, Ille explica nos ancora plus del typo de Deo que Ille es. Ille dice nos etiam lo que Ille ha le intention de facer e lo que Ille exige de nos Amos 3:7; 2 Timotheo 3:16, 17.

 Referentias 

 Vide etiam 
 Testes de Jehovah
 Jehovismo
 Jehovah
 Criticas al Testes de Jehovah
 Traduction del Nove Mundo del Sancte Scripturas

Categoria:Testes de Jehovah
Categoria:Opinion religiose